
Preşedinte de şedință,
Mihaela MANOLICĂ

REGULAMENT

de stabilire a procedurii de adoptare a taxelor speciale şi domeniile în care se pot instituii

I.	Scopul adoptării prezentului regulament 
Art. 1 Prezentul Regulament stabileşte cadrul general în care Consiliul Local al Comunei Bodești poate adopta taxe speciale pentru funcţionarea unor servicii publice locale create în interesul persoanelor fizice şi juridice. Taxele speciale se instituie prin Hotărâri de consiliu distincte, caz în care acestea constituie şi modalitatea administrării acestora, sau prin hotărâri de consiliul local prin care se adoptă anual impozitele şi taxele locale.
 
II.	Sectoarele de activitate în care se pot institui taxe speciale 
Art. 2 Domeniile de activitate în care Consiliul Local poate institui taxe speciale: 
-	Furnizarea, desfăşurarea, înfiinţarea unor servicii publice; 
-	Administrarea domeniul public şi privat al comunei Bodești;
- 	Desfăşurarea, finanţarea unor activităţi de utilitate publică;   
-	Urbanism;   
-	Autorizaţii pentru a desfăşura o activitate economică şi a altor autorizaţii similar;   
-	Copiere şi comunicare documente din arhiva comunei Bodești;
-	Utilizarea infrastructurii,  
-	Eliberarea unor acte într-un termen mai scurt decât cel stabilit prin lege.

III.	Condiţii de instituire a taxelor speciale 
Art. 3 Taxele speciale se vor institui numai în interesul persoanelor fizice şi juridice care se folosesc de serviciile publice locale pentru care s-au instituit taxele speciale respective.Cadrul legal de instituire a taxelor speciale este asigurat de art. 484 din Legea nr.227/2015 privind Codul fiscal, art. 30 din Legea nr.273/20016 privind finațele publice locale cu modificările și completările ulterioare. 
Art. 4 Taxele speciale instituite în conformitate cu prevederile prezentului Regulament se vor încasa într-un cont distinct, deschis în cadrul bugetului local, fiind utilizate în scopurile pentru care au fost înfiînțate. 
Art. 5 Contul de execuţie al taxelor, speciale instituite conform prevederilor prezentului Regulament, va fi aprobat de către Consiliul Local al Comunei Bodești. 
Art. 6 Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice locale, precum şi pentru finanţarea cheltuielilor de întreţinere şi funcţionare ale acestor servicii conform destinațiilor aprobate urmărindu-se în principal creșterea calității serviciului. 
Art. 7 Taxele speciale vor intra în vigoare numai după ce hotărârile Consiliului Local, prin care au fost aprobate vor fi aduse la cunoştinţă publică. 
Art. 8 Condiţiile prevăzute în prezentul titlu trebuie întrunite cumulativ pentru instituirea taxelor speciale. 
IV.	Modalităţi de consultare şi obţinere a acordului persoanelor fizice şi juridice – beneficiare a serviciilor pentru care se instituie taxe speciale 
Art. 9 Instituţia publică ce doreşte instituirea unei taxe speciale va întocmi un anunţ cu privire la elaborarea proiectului de act normativ şi va asigura publicitatea acestuia după cum urmează: 
-	prin afişare la sediul propriu, într-un spaţiu special amenajat accesibil publicului;   
-	prin comunicarea către mass-media locală;   
-	prin publicarea pe site-ul oficial al Primăriei Comunei Bodești , respectiv www.bodesti.ro;   
-	prin transmiterea actelor  normative  către reprezentanţii  persoanelor  fizice  şi juridice  cărora li seadresează taxele;   
-	prin transmiterea proiectelor de acte normative către toate persoanele ce au solicitat informaţii în 
        acest sens; 
Art. 10 Anunţul referitor la elaborarea proiectului de hotărâre va fi adus la cunoştinţa publică cu cel puţin 30 de zile lucrătoare înaintea supunerii spre analiză, avizare şi adoptare de către consiliul local şi va cuprinde următoarele elemente: 
-	raportul de specialitate privind necesitatea adoptării actului normativ propus 
-	termenul limită, locul şi modalitatea în care cei interesaţi pot transmite în scris propuneri, 
sugestii, opinii, cu valoare de recomandare la proiectul supus dezbaterii. 
Art. 11 Termenul de primire a propunerilor, sugestiilor, opiniilor va fi de 15 zile de la aducerea la 
cunoştinţa publică a anunţului referitor la elaborarea proiectului de hotărâre. 
Art. 12 Autoritatea publică va supune dezbaterii publice proiectul de act normativ, prin care se propune instituirea de taxe speciale, dacă acest lucru se solicită în mod expres de către persoanele fizice şi juridice, în termen de cel mult 15 zile de la data solicitării acestui lucru. 
Art. 13 Dacă nu se primesc opinii, sugestii, propuneri la proiectele de hotărâri prin care se instituie taxe speciale, acestea vor fi supuse dezbaterii Consiliului Local al Comunei Bodești în forma propusă de iniţiator. 
 
Taxe speciale pentru eliberarea de copii conform cu originalul de pe înscrisurile aflate în arhiva
instituției

Consiliul local Bodești stabilește măsurile pentru asigurarea liberului acces la informațiile de interes public prin Hotărârea nr. 84 din 31.10.2017. 
    Consiliul Local și Primarul comunei Bodești, prin aparatul de specialitate al Primarului, vor asigura accesul 
oricărei persoane fizice sau juridice la informațiile de interes public local, din oficiu ori la cerere. 
    În cazul în care solicitarea de informații implică realizarea de copii de pe documentele deținute de Primăria comunei Bodești, costul serviciilor de copiere este suportat de către solicitnt, conform valorilor stabilite în prezenta anexă, care face parte integrantă din prezenta hotărâre. 
Modul de calcul al taxei speciale de copiere și încasarea acesteia: 
a)După înregistrarea cererii de solicitare, persoana interesată achită la casieria Primăriei, prin poștă sau prin virament în contul comunei Bodești, suma stabilită în funcție de calculul efectuat de funcționarul responsabil cu pregătirea copiilor de eliberare; 
b) Solicitantul va fi notificat până la termenul pentru comunicare să se prezinte la primărie pentru achitarea taxei speciale, indicându-se suma necesară sau să o transmită prin poștă, virament, după caz. Destinația veniturilor realizate din taxele speciale de copiere și legalizare: 
- achiziționare toner copiator, achiziționare copiator, piese copiator, hârtie A4 și A3, dotarea și amenajarea încăperii în care funcționează echipamentul, alte dotări.

Taxe speciale pentru recuperarea contravalorii certificatului de înregistrare și Taxe speciale pentru recuperarea contravalorii plăcuţelor cu număr de înregistrare

 	În conformitate cu prevederile art. 23 din Ordinul ministrului administraţiei şi internelor nr 1501/2006 privind procedura înmatriculării, înregistrării, radierii şi eliberarea autorizaţiei de circulaţie provizorie sau pentru probe a vehiculelor, cu completările ulterioare se înregistrează de către consiliile locale numai mopedele, tractoarele care nu se supun înmatriculării, maşinile şi utilajele autopropulsate utilizate în lucrări de construcţii, agricole, forestiere, care păstrează caracteristicile de bază ale unui tractor, şi troleibuzele omologate, potrivit legii, de către Regia Autonomă "Registrul Auto Român", precum şi tramvaiele, maşinile şi utilajele autopropulsate utilizate în lucrări de construcţii, agricole, forestiere, care nu păstrează caracteristicile de bază ale unui tractor, şi vehiculele cu tracţiune animală. Înregistrarea vehiculelor în condiţiile prevăzute la alin. (1) se realizează de către consiliile locale pe a căror rază teritorială îşi au domiciliul, reşedinţa ori sediul proprietarii vehiculelor respective. 
 	  Modalitatea de stabilire a taxelor speciale pentru recuperarea contravalorii certificatului de înregistrare și pentru recuperarea contravalorii plăcuţelor cu număr de înregistrare va fi aprobată prin hotărârea consiliului local. 
 

Taxe speciale pentru folosirea utilajelor mecanice din dotarea comunei Bodești din cadrul proiectului
„Platforma de depozitare şi gospodărire a gunoiului de grajd şi a deşeurilor menajere în comuna Bodești, județul Neamț”

 	Dacă încărcarea /transportul /împrăștierea gunoiului de grajd, sau vidanjarea se prestează cu autoutilitarele comunei Bodești, se percepe tariful pentru folosirea utilajelor mecanice din dotarea UAT Bodești, stabilit de către Consiliul Local Bodești prin prezenta hotărâre, care va fi calculat pe fracțiuni de ore lucrate, confirmate de șoferul mecanic. 
 	 Preţul se va plăti în numerar la casieria Primăriei comunei Bodești /ordin de plată, eşalonat, astfel în termen de 2 zile lucrătoare după executarea prestației de serviciu, calculându-se taxele de Compartimentul gospodărire comunală împreună cu managerul de transport din cadrul Primăriei comunei Bodești pe baza fișei utilajului emis de șoferul mecanic, și avizat de responsabilul însărcinat cu această activitate.  
 	În cazul în care clientul/beneficiarul serviciilor nu-și onorează obligațiile financiare asumate prin prezentul contract în termenul prevăzut în contractul de prestări servicii, se vor calcula dobânzile penalizatoare de 0,5% pe zi pe valoarea achitată.  
 
Taxe speciale pentru prestarea serviciilor de către Serviciul Voluntar pentru Situații de Urgenta al comunei Bodești 
 	Pentru efectuarea de către Serviciul Voluntar pentru Situatii de Urgenta al comunei Bodești, a serviciului - Utilizarea buldoexcavatorului TEREX din dotarea S.V.S.U. pentru executarea unor lucrari, beneficiarii orice persoana fizica sau juridica, va achita contra cost taxă specială pentru prestarea serviciului respectiv. 
 	Sumele incasate ca urmare a prestarii serviciilor prevazute se constituie ca venituri ale bugetului local. 
 
Taxe speciale pentru activitatea de impozite și taxe locale

 	Toți contribuabilii persoane juridice/persoane fizice datorează o taxă pentru eliberarea în regim de urgență a certificatului de atestare fiscala, după cum urmează : 
-	pentru eliberarea certificatului de atestare fiscala în aceeași zi cu cea a depunerii cererii, în cazul în care documentația necesară depusă este completă și corectă, taxa este în sumă de 14 lei; 
 	Taxa se achită anticipat, o dată cu depunerea cererii de eliberare a documentelor, iar veniturile realizate vor fi utilizate de către Biroul contablitate și taxe locale pentru creșterea calității serviciului public specific prin achiziția de active fixe corporale și necorporale ( tehnica de calcul, mobilier), materiale ( birotică, consumabile), obiecte de inventar. Certificatele de atestare fiscală eliberate de organele fiscale sunt scutite de taxe extrajudiciare de timbre. 
 	Toți contribuabilii persoane fizice/persoane juridice pentru care s-a început procedura de executare silita vor suporta taxa specială reprezentând cheltuielile cu efectuarea procedurii de executare silită de 9,50 lei/exemplar. În momentul listării și trimiterii prin poștă a somațiilor se debitează suma de 9,50 lei pentru toate persoanele fizice/persoanele juridice care au primit somații referitoare la sumele de plata neachitate față de bugetul local Comunei Bodești. 

Taxe speciale pentru activitatea de stare civilă

 	Încasarea taxelor astfel instituite pentru activitatea specifică stării civile se face venit la bugetul local și se achită anticipat la casieria din cadrul Primăriei comunei Bodești. 
 	Taxa pentru oficierea căsătoriei în zile nelucrătoare (sâmbătă, duminică și în alt loc decât sediul Primăriei comunei Bodești), se achită la casieria din cadrul Primăriei comunei Bodești, în termenul de 10 zile cuprins între data depunerii documentației la Starea Civilă și data oficierii. 
 	Taxa pentru trimiterea dosarului de transcriere la DPJEP în regim de urgență respectiv în 24 ore de la data înregistrării cererii, precum și întocmirea actului în 24 ore de la data avizării de către DJEP, se achită înainte de întocmirea actului privind transcrierea solicitată, la casieria din cadrul Primăriei comunei Bodești. 
 	Taxa pentru eliberarea la cerere a formularului Cerere pentru deschiderea procedurii succesorale  se achită în momentul solicitării acestuia. 
 	Taxa pentru eliberarea altor certificate de stare civilă în locul celor pierdute, sustrase, distruse sau deteriorate în regim de urgență, precum și a extraselor multilingve se încasează la momentul solicitării acestora. Taxa de urgență se aplică numai în cazul în care petentul solicită eliberarea documentului în termen de 24 ore. 
 	Responsabilitatea încasării taxelor revine Compartimentului relații publice, registratură, stare civilă și arhivă. 
            Pentru taxele speciale neprevăzute în prezenta anexă și prevăzute în anexă la prezenta hotărâre se vor emite regulamente la data stabilirii lor. 

PROCEDURA DE APLICARE A TAXEI SPECIALE DE SALUBRIZARE
CAPITOLUL I. DEFINIȚII

Art. 1 In cuprinsul prezentei Proceduri, următorii termeni au următoarele înțelesuri: 
Beneficiar / utilizator care nu deține contract de salubrizare - persoană fizică, persoană fizica autorizată sau asimilată acesteia, instituție publică sau persoana juridică ce locuiește, respectiv își desfășoară activitatea pe teritoriul Comunei Bodești și care, indiferent de motiv, nu deține contract de salubrizare; Persoane juridice fără scop lucrativ, profesiile liberale sunt asimilate agenților economici în privința cuantumului taxei de salubritate. 
Contract - acord de voință încheiat între persoanele fizice, persoană fizică autorizată sau asimilată acesteia, instituții publice sau persoane juridice, cu operatorul autorizat în vederea prestării serviciului de colectare a deșeurilor menajere; 
Operator - persoana juridica româna sau străina care are competenţa şi capacitatea recunoscuta prin licenţă de a furniza/presta, în condiţiile reglementărilor în vigoare, un serviciu comunitar de utilităţi publice şi care asigură nemijlocit administrarea şi exploatarea sistemului de utilităţi publice aferent acestuia; 
Taxa - taxa specială de salubrizare stabilită de Consiliul Local al Comunei Bodești. 
Declarație de impunere pentru stabilirea taxei de salubrizare – actul întocmit de contribuabil pe proprie răspundere sau actul întocmit din oficiu de către organul fiscal prin care se stabilește taxa specială de salubrizare. 
Declarația de impunere rectificativă pentru stabilirea taxei de salubrizare - actul întocmit de contribuabil/plătitor prin care se modifică informații fiscale stabilite anterior privind stabilirea taxei specială de salubrizare datorată pentru serviciul de salubrizare prestat 

CAPITOLUL 2. REGLEMENTĂRI LEGALE

Art. 2 Potrivit prevederilor art. 484 din Codul Fiscal, cu completările și modificările ulterioare, coroborate cu dispozițiile art. 30 din Legea nr. 273/2006 privind finanțele publice locale, cu modificările și completările ulterioare, consiliile locale aprobă taxe speciale pentru funcționarea serviciilor publice locale, create în interesul persoanelor fizice și juridice, stabilind anual cuantumul taxelor speciale și aprobând regulamentul de stabilire a modului de organizare și funcționare a serviciilor publice de interes local, pentru care se propun taxele respective. 
Art. 3 Operatorul serviciului public de salubritate asigură colectarea și transportul în vederea eliminării a 
deșeurilor nepericuloase de la toți utilizatorii acestor servicii, persoane fizice și juridice. 
Art. 4  Potrivit prevederilor art. 26 alin. (1) din Legea serviciului de salubrizare a localităților nr. 101/2006 pentru asigurarea finanțării serviciului de salubrizare. 
Art. 5 Modul de organizare și funcționare a serviciului de salubrizare este stabilt prin Regulamentul de organizare și funcționare al serviciului public de salubrizare a Comunei Bodești, Caietul de sarcini și Contractul de delegare a gestiunii serviciului public de salubrizare a Comunei Bodești. 



CAPITOLUL 3. BENEFICIARII SERVICIULUI PUBLIC DE SALUBRIZARE PENTRU CARE SE INSTITUIE TAXA SPECIALĂ DE SALUBRIZARE

Art. 6 Beneficiarii serviciului public de salubrizare pentru care se instituie taxa speciala de salubrizare sunt: persoanele fizice, persoane fizice autorizate sau asimilate acestora, instituții publice și persoane juridice care nu au încheiat contract de prestări servicii cu operatorul serviciilor publice de salubritate din Comuna Bodești, inclusiv persoanele fizice, persoane fizice autorizate sau asimilate acestora și juridice ale căror contracte au fost denunțate/reziliate conform prevederilor contractuale, in mod unilateral, de către operatorul de serviciului public de salubrizare. 

CAPITOLUL 4. PROCEDURA DE CALCUL ȘI DE IMPUNERE A TAXEI DE SALUBRITATE 

Art. 7 Cuantumul și regimul taxei speciale de salubrizare se stabilesc, se ajustează sau se modifică de către Consiliul Local al Comunei Bodești. 
Art. 8 În cazul beneficiarilor persoane fizice fără contract de salubrizare: 
(1)	Taxa specială se calculează pentru fiecare persoană care locuiește cel puțin o luna calendaristică în imobil și se impune pe gospodărie (imobil). 
(2)	Impunerea taxei speciale se face pentru proprietarul imobilului. În cazul chiriașilor Primăriei, impunerea taxei se face pe titularul contractului de închiriere. 
(3)	Numărul de persoane pentru care se face impunerea taxei speciale va fi stabilit conform declarației pe proprie răspundere a proprietarului/chiriașului (proprietar Primăria), depusă la organul fiscal local. 
(4)        În cazul nedepunerii declarației privind taxa de salubritate, obligația de plată se va stabili din oficiu de către organele de specialitate pe baza oricăror date și informații deținute de acestea. 
Art. 9 În cazul beneficiarilor - instituții publice și persoane juridice și altele asimilate acestora, fără contract de salubrizare: 
(1)	Cuantumul taxei speciale de salubrizare este stabilită prin hotărârea Consiliului Local pe baza tarifelor aprobate operatorului de salubritate pentru colectarea și transportul deșeurilor reziduale și se exprimă în lei/mc. 
(2)	Suma totală de plată/lună se calculcaza înmulțind taxa speciala cu numărul de mc de deșeuri ridicate și transportate de operator/lună. 
(3)	Impunerea taxei speciale se face pentru beneficiarul - instituție publică sau persoană juridică proprietarul/administratorul imobilului. 
(4)	Cantitatea de deșeuri folosită la calculul pentru beneficiarul instituție publică, persoană juridică sau persoană fizică autorizată sau asimilată acestora care funcționează în spațiu se stabilește pe baza datelor deținute de operatorul de salubritate privind cantitatea de deșeuri reală colectată și transportată, comunicata utilizatorului in baza unei Notificari scrise. 
Art.10 Cuantumul taxei va fi actualizat anual, concomitent cu actualizarea tarifelor aplicate pentru salubrizarea menajera, aprobate prin hotărârea Consiliului Local al Comunei Bodești. 
Art. 11 Plata taxei de salubrizare se va face anual cu termene de plată, în două rate egale astfel : 
	31 martie , pentru lunile: ianuarie, februarie, martie, aprilie, mai și iunie; 
	30 septembrie, pentru lunile: iulie, august, septembrie, octombrie, noiembrie și decembrie. 
Art. 12 Neplata taxei la termenele stabilite atrage după sine aplicarea măsurilor de urmărire și executare silită prevăzute de Legea nr. 207/2015 privind Codul de procedură fiscală.  
Art. 13 Persoanele fizice care locuiesc pe raza comunei și persoanele juridice care au punct de lucru, sau desfășoară activități economice în comuna care fac dovada încheierii unui contract de salubrizare cu operatorul precum și dovada ridicării deșeurilor menajere și nemenajere, nu sunt obligate la plata taxei de salubrizare stabilită prin prezenta hotărâre. 
 Art. 14 Cetățenii care probează cu documente de tipul:viză de frontieră, viză flotant, adeverințe de internare în spitale din alte localități etc., din care să rezulte că au lipsit din localitate consecutiv cel puțin 16 zile dintr-o lună calendaristică, li se va recalcula taxa datorată. 
 Art. 15 Destinația taxei speciale este acoperirea serviciilor prestate de către operatorii de salubrizare. 
 Art. 16 Contravaloarea serviciului de salubrizare prestat de către operator pentru persoanele fizice care nu au 
încheiate contracte de salubrizare se decontează lunar din bugetul local, în limita sumelor încasate. 
 Art. 17 Decontarea serviciilor de salubrizare din taxa specială se realizează, lunar, din bugetul local, cu respectarea prevederilor legale privind angajarea, lichidarea, ordonanțarea și plata cheltuielilor bugetare. 
 Art. 18 Declararea, stabilirea, verificarea și colectarea taxei speciale, soluționarea contestațiilor împotriva actelor 
administrative se realizează în condițiile Legii nr. 207/2015 privind Codul de Procedură Fiscală. 
 Art. 19 Stabilirea obligației de plată reprezentând taxa specială de salubrizare datorată de persoanele fizice și juridice ale serviciului de salubrizare se realizează după depunerea declarațiilor fiscale de către contibuabili sau din oficiu, sau existente, pe baza deciziei de impunere, în conformitate cu prevederile Legii nr. 207/2015 privind Codul de procedură fiscală. 
 Art. 20 Obligația depunerii declarației revine proprietarului locuinței sau unei persoane majore în cazul familiilor 
care nu dețin în proprietate imobile cu destinația de locuință. 
 Art. 21 În caz de deces al titularului dreptului de proprietate asupra imobilului, obligația de depunere a declarației fiscale și de plată revine moștenitorului/moștenitorilor legali. 
 Art. 22 Modelul “declarației privind taxa specială de salubrizare pentru personae fizice” este prevăzut în anexa 
la Hotărârea Consiliului local al comunei Bodești nr. 74 din 27.12.2018. 
Art. 23 Impunerea din oficiu,pe baza deciziei de impunere se realizează și in cazul contribuabililor noi-persoane fizice și juridice care sunt obligați la plata, identificății, fără a fi necesară înștiințarea contribuabilului/plătitorului taxei speciale. 
 Art. 24 Modelul deciziei de impunere pentru stabilirea taxei speciale de salubrizare pentru persoane fizice este prevăzut în anexa nr. 2 la regulamentul aprobat prin Hotărârea Consiliului local al comunei Bodești nr. 74 din 27.12.2018 constituind și înștiințarea de plată. 
Art. 25 Se acordă reducerea cu 10% a taxei speciale pentru servicii de salubrizare corespunzătoare fiecărui beneficiar al serviciului de salubrizare care separă deșeurile de hârtie, metal, plastic și sticlă din deșeurile municipale.Pentru a beneficia de diminuarea taxei speciale pentru servicii de salubrizare, beneficiarii serviciului de salubrizare vor depune la Biroul contabilitate, financiar, impozite și taxe locale din cadrul Primăriei comunei Bodești o dovadă vizată cel puțin la două luni, de către operatorul serviciului de salubrizare.Modelul dovezii va fi emisă de primarul comunei.
Art. 26 Pentru aplicarea principiului “ plătește cât arunci” prevăzut în prevederile Legii 31/2019 și O.U.G nr.74/2018 se stabilesc următoarele elemente: 
•	frecvența de colectare, care se implementează după cum urmează: 
         a)	pentru deșeuri menajere (exclusiv deșeuri reciclabile), în sezonul rece, respectiv:lunile ianuarie, februarie și martie, colectarea se va realiza din două în două săptămâni, în ziua de luni, în sezonul cald în fiecare săptămână în ziua de luni; 
        b)	deșeurile reciclabile vor fi colectate în prima zi de luni din lună, odată cu colectarea deșeurilor menajere ( exclusiv deșeuri reciclabile). 
•	saci de colectare personalizați, care se implementează după cum urmează: 
a) deșeurile reciclabile vor fi colectate în saci transparenți puși la dispoziția utilizatorilor de către operatorul care se ocupă de colectarea și transportul.
Art. 27 Aplicarea taxei începe de la data la care utilizatorii fără contract au beneficiat de prestarea serviciului public de salubritate menajeră, indiferent de data impunerii pentru plata taxei speciale instituite în baza prezentei proceduri. 
Art. 28 In cazul persoanelor fizice, persoanelor fizice autorizate sau asimilate acestora, instituțiilor publice și persoanelor juridice a căror contracte au fost denunțate unilateral de operator, aplicarea taxei începe de la data de 1 a lunii următoare datei la care s-a denunțat contractul de prestări servicii și finalizarea procedurilor de comunicare/somare, precizate la cap. 5. 
Art. 29 Aplicarea taxei încetează în prima zi a lunii următoare datei în care beneficiarul a prezentat/operatorul a comunicat Primăriei Bodești contractul încheiat cu operatorul de salubritate. 
Art. 30 Veniturile încasate din taxa specială vor fi evidențiate distinct în contabilitate și vor putea fi folosite numai pentru plata serviciilor de salubrizare prestate de către operator, în afara unor contracte încheiate cu utilizatorii serviciului de salubrizare. 
Art. 31 Sumele provenite din taxa specială de salubrizare se vor colecta la subcapitolul 36.02.50 Alte venituri și se vor încasa, în numerar, prin ghișeu la sediul primăriei comunei Bodești sau prin virament bancar în contul RO31TREZ49121360250XXXXX deschis la Trezoreria Piatra-Neamț. 






Anexa nr. XI la Hotărârea  Consiliului local Bodești nr. 78 din 23.12.2025
Preşedinte de şedință,
Mihaela MANOLICĂ


REGULAMENT PRIVIND INSTITUIREA TAXEI SPECIALE PENTRU INTRETINEREA TERENURILOR NEÎNGRIJITE APARȚINÂND DOMENIULUI PUBLIC ADIACENTE IMOBILELOR PROPRIETATEA PERSOANELOR FIZICE SAU JURIDICE

Art. 1 OBIECTUL REGULAMENTULUI 
Obiectul regulamentului îl constituie asigurarea cadrului legal privind instituirea taxei speciale pentru intretinerea terenurilor neîngrijite aparținând domeniului public adiacente imobilelor proprietatea persoanelor fizice sau juridice, de la limita de proprietate pana la trotuar, respectiv de la trotuar pana la carosabil sau pana la carosabil daca nu exista trotuar, dupa caz. 
Art. 2 CADRUL LEGAL 
Cadrul legal al prezentului regulament este reprezentat de: 
· art. 484 din Legea nr. 227/2015 privind Codul Fiscal 
· art. 30 din Legea nr. 273/2006 privind finantele publice locale 
Art. 3 SFERA DE APLICARE 
Prezentul regulament se aplică persoanelor fizice si juridice care dețin cu orice titlu imobile în Comuna Bodești și care nu asigură intretinerea terenurilor aparținând domeniului public, de la limita de proprietate pana la trotuar, respectiv de la trotuar pana la carosabil sau pana la carosabil daca nu exista trotuar, dupa caz. 
Potrivit prevederilor legale, persoanelor fizice/juridice menționate anterior, le revin următoarele obligații privind întreținerea terenurilor adiacente imobilelor deținute de acestea, respectiv: 
1) de a cosi vegetatia, daca aceste spatii sunt amenajate cu vegetatie spontan ierboasa sau cu imbracaminte tip gazon. Lucrarile de cosit a vegetatiei se vor executa in perioada aprilie-octombrie, cel putin o lucrare de cosit/luna care se va efectua in perioada 1-15 a lunii. 
2) de a intretine pe spatiile care sunt amenajari de alt tip (rondouri cu flori, vegetatie arbustiva, fara imbracaminte cu gazon). In cazul in care pe aceste spatii sunt plantati pomi fructiferi, persoanele fizice au obligatia de a mentine amplasamentul in stare salubra(colectarea fructelor/frunzelor cazutepe sol). 
Intretinerea acestor spatii presupune, executarea in functie de caz, de anotimp, corelate cu conditiile meteo, a urmatoarelor activitati: 
-plivit buruieni 
-indepartat flori si plante ofilite 
-sapat intre arbusti 
-taieri de corectie la arbusti pentru eliminarea crengilor uscate si formarea coroanei. 
Lucrările de întreținere se realizeaza cu frecventa adecvata astfel incat spatiul sa fie in permanenta intetinut, in intervalul aprilie-octombrie. 








Anexa nr. XII la Hotărârea  Consiliului local Bodești nr. 78 din 23.12.2025
Preşedinte de şedință,
Mihaela MANOLICĂ
Criteriile pentru stabilirea cotelor adiționale la impozitele și taxele locale pentru anul 2026
             Conform art. 489, alin. 1 din Legea 227/2015 privind Codul Fiscal, autoritatea deliberativă a administrației publice locale, la propunerea autorității executive, poate stabili cote adiționale la impozitele și taxele locale în funcție de următoarele criterii : economice, sociale, geografice, precum și de necesitățile bugetare locale, cu excepția taxelor prevăzute la art. 494 alin. 10 lit. b . 
             Opțiunea de a introduce cote adiționale este un element de politică fiscală locală în contextul protecțiilor bugetare și al aprobării programelor de investiții, această măsură poate genera o creștere a sarcinii fiscale a contribuabililor, dar și resurse pentru reducerea arieratelor consiliilor locale, precum și oportunități contractuale pentru realizarea nivelului de investiții pe plan local.Având în vedere posibilitățile reale de pe plan local propunem următoarele criterii pentru stabilirea cotelor adiționale. 

             Economice 
             Necesarul de venituri al bugetului local. 
             Aprobarea criteriilor de majorare a impozitelor prevăzute la art. 489 din Legea nr. 227/2015 privind Codul fiscal, după cum urmează : 
1.	în cazul impozitului/taxei pe clădirile nerezidențiale(clădire care nu are ca scop de locuința) aflate în proprietatea sau deținute de persoanele juridice , cota adițională este de 31% din cota de impozit propusă; 
2.	în cazul impozitului/taxei pe clădirile rezidențiale(clădirea rezidențială este construcția alcătuită din una sau mai multe camere folosite pentru locuit, cu dependințele, dotările și utilitățile necesare, care satisface cerințele de locuit ale unei persoane de familii) aflate în proprietatea sau deținute de persoanele juridice, cota adițională este de 50% din cota de impozit propusă; 
3.	în cazul impozitului/taxei pe clădirile nerezidențiale aflate în proprietatea sau deținute de persoanele juridice, utilizate pentru activități din domeniul agricol, cota adițională este de 50% din cota deimpozit propusă; 
4.	în cazul impozitului/taxei pe clădirile nereevaluate aflate în proprietatea sau deținute de persoanele juridice, cota adițională este de 50% din cota de impozit propusă; 
5.	în cazul impozitului/taxei pe terenurile amplasate în intravilan, înregistrate în registrul agricol la altă categorie de folosință decât cea de terenuri cu construcții, aflate în proprietatea sau deținute de persoanele juridice, cota adițională este de 20% din nivelul stabilit; 
6.	în cazul impozitului/taxei pe terenurile amplasate în extravilan aflate în proprietatea sau deținute de persoanele juridice, cota adițională este de 20% din nivelul stabilit; 
7.	în cazul taxelor pentru eliberarea autorizației de construire și autorizației de desființare, cota adițională este de 20% din cota cota propusă pentru persoane juridice; 
8.	În cazul impozitelor și taxelor locale stabilite în sume fixe, datorate de persoanele juridice, cota adițională este de 20% din nivelul stabilit și este inclusă în nivelurile acestora prevăzute în anexele la prezenta hotărâre. 

             Sociale
În urma datelor statistice, Comuna Bodești cuprinde un număr de 4476 locuitori și ca urmare s-au redus veniturile la bugetul local. 
Toate acestea au determinat autoritățile publice locale să stabilească cote adiționale la plata impozitelor și taxelor locale persoanelor juridice. 

             Geografice 
Comuna Bodești este situată în partea dinspre Nord-Est a județului Neamț, în depresiunea Cracău.Întreg relieful comunei este predominant de șes.Din acest punct de vedere, teriroriul comunei nu permite practicarea unor ocupații aducătoare de venituri semnificative, practicându-se agricultura de subzistență, în condiții climatice specifice zonei. 
Anexa nr. XIII la Hotărârea  Consiliului local Bodești nr. 78 din 23.12.2025
Preşedinte de şedință,
Mihaela MANOLICĂ
PROCEDURA DE ACORDARE A FACILITĂŢILOR LA PLATA IMPOZITULUI PENTRU CLĂDIREA FOLOSITĂ CA DOMICILIU, TERENUL AFERENT CLĂDIRII FOLOSITE CA DOMICILIU ŞI UN SINGUR MIJLOC DE TRANSPORT LA ALEGEREA CONTRIBUABILULUI
AFLATE ÎN PROPRIETATEA SAU COPROPRIETATEA VETERANILOR DE RĂZBOI, A VĂDUVELOR DE
RĂZBOI ŞI A VĂDUVELOR NERECĂSĂTORITE ALE VETERANILOR DE RĂZBOI



Art.1.
     Veteranii de război, văduvele de război şi văduvele nerecăsătorite ale veteranilor de război care au în proprietate sau coproprietate clădiri folosite ca domiciliu, terenurile clădirilor folosite ca domiciliu şi un singur mijloc de transport la alegerea contribuabilului beneficiază de scutire la plata impozitului pe clădiri, teren și auto. 
Art.2.
     Pentru a beneficia de scutire la plata impozitului pe clădirea folosită ca domiciliu, terenul aferent clădirii folosite ca domiciliu şi un singur mijloc de transport la alegerea contribuabilului trebuie îndeplinite următoarele condiţii: 
· clădirile şi terenurile să se afle în proprietatea sau coproprietatea veteranilor de război, văduvelor de război sau văduvelor nerecăsătorite ale veteranilor de război; 
· mijlocul de transport să se afle în proprietatea sau coproprietatea solicitantului; 
· să aibe calitatea de veteran de război, văduve de război sau văduve nerecăsătorite ale veteranilor de război. 
Art.3.
     Scutirea la plata impozitului pe clădiri, terenuri și auto se acordă pe bază de cerere depusă la organul fiscal, însoţită de următoarele documente certificate de conformitate cu originalul: 
a)copii xerox după actele de identitate; 
b)extras C.F.; 
c)cartea de identitate a mijlocului de transport, după caz; 
d)adeverință care să ateste calitatea de veteranide război, văduve de război sau văduve nerecăsătorite ale veteranilor de război.
Art. 4.
     Scutirea la plata impozitului pe clădiri, terenuri și auto se aplică astfel: 
· începând cu data de 1 ianuarie a anului fiscal, persoanelor care deţin documente justificative emise până la data de 31 decembrie a anului fiscal anterior şi care sunt depuse la compartimentele de specialitate ale autorităţilor publice locale, până la data de 31 martie,inclusiv. 
Art. 5.
     Persoana care solicită scutire la plata impozitului pe clădiri, teren și auto are obligaţia de a aduce la cunoştinţa organului fiscal orice modificare intervenită în perioada cuprinsă între data depunerii cererii de scutire şi data 1 ianuarie a anului următor celui în care s-a depus cererea de scutire. 
     Înştiinţarea organului fiscal se face în termen de 30 de zile de la data apariţiei oricăror modificări ale situaţiei existente la data depunerii cererii. 
     Neanunţarea modificărilor intervenite conduce la încetarea scutirii începând cu data acordării acesteia. 





CĂTRE,
PRIMĂRIA COMUNEI BODEȘTI SERVICIUL CONTABILITATE, FINANCIAR, IMPOZITE, TAXE LOCALE ȘI GOSPODĂRIRE COMUNALĂ



Subsemnatul(ă) ______________________, domiciliat(ă) în localitatea ____________, str. ______________ nr. _____, posesor al C.I seria_____, nr. ____, CNP _________________, (co) proprietar al imobilului situat în __________________, cota de propietate ___%, prin prezenta solicit scutire de la plata *_______, conform Hotărârii Consiliului Local al Comunei Bodești nr.____________________.

Sub sancțiunile aplicate faptei de fals în acte publice, declar că:
· datele înscrise în prezentul formular, precum și orice documente anexate depuse de mine sunt corecte și complete, conforme cu realitatea;
· în cazul în care intervin modificări privind situația juridică a contribuabilului ori a bunului impozabil/taxabil, mă oblig să depun o nouă cerere/declarație fiscală care să reflecte realitatea, în termen de 30 de zile de la data apariția situției respective.

Anexez prezentei următoarele documente certificate de conformitate cu originalul:

a)copii xerox după actele de identitate din care rezultă adresa de domiciliu; 
b)extras C.F.; 
c)cartea de identitate auto; 
d)adeverință din care sa rezulte că sunt veterani, văduve de război sau văduve nerecăsătorite ale veteranilor de război 




Data,                                                                                     Semnătura,












Notă: * impozitului pe clădire şi/sau impozit teren și /sau mijloc de transport 









PROCEDURA DE ACORDARE A FACILITĂŢILOR LA PLATA IMPOZITULUI PENTRU
CLĂDIREA FOLOSITĂ CA DOMICILIU, TERENUL AFERENT ACESTEIA ŞI UN SINGUR MIJLOC DE TRANSPORT LA ALEGEREA CONTRIBUABILULUI AFLATE ÎN PROPRIETATEA SAU
COPROPRIETATEA PERSOANELOR PREVĂZUTE LA ART. 1 DIN DECRETUL- LEGE NR. 118/1990 PRIVIND ACORDAREA UNOR DREPTURI PERSOANELOR PERSECUTATE DIN MOTIVE POLITICE DE DICTATURA INSTAURATĂ CU ÎNCEPERE DE LA 6 MARTIE 1945, PRECUM ŞI CELOR DEPORTATE ÎN STRĂINĂTATE ORI CONSTITUITE ÎN PRIZONIERI, REPUBLICAT, ŞI A PERSOANELOR FIZICE PREVĂZUTE LA ART. 1 DIN ORDONANŢA GUVERNULUI NR. 105/1999, REPUBLICATĂ, CU MODIFICĂRILE ŞI COMPLETĂRILE ULTERIOARE; 

Art.1.
     Persoanele prevăzute la art. 1 din Decretul-lege nr. 118/1990 şi persoanele fizice prevăzute la art. 1 din Ordonanţa Guvernului nr. 105/1999, aprobată cu modificări şi completări ai Legii nr.189/2000, care au în proprietate sau coproprietate clădiri folosite ca domiciliu, teren aferent clădirii folosite ca domiciliu și pentru un singur mijloc de transport la alegerea contribuabilului, beneficiază de scutire la plata impozitului pe clădiri, teren și auto. 
Art.2.
     Pentru a beneficia de scutire la plata impozitului pe clădiri, teren și auto trebuie îndeplinite următoarele condiţii: 
· clădirea şi terenul aflate în proprietatea sau coproprietatea persoanelor prevăzute la art. 1 din Decretul-lege nr. 118/1990 sau de OG nr.105/1999, şi să fie folosite ca domiciliu.
· un singur mijloc de transport la alegerea contribuabilului și să se afle în proprietatea sau coproprietatea acestora.
· să fie beneficiari ai D.L.nr. 118 / 1990 sau a OG nr.105/1999.
Art.3.
    Scutirea la plata impozitului pe clădiri și teren se acordă pe bază de cerere depusă la organul fiscal, însoţită de următoarele documente certificate de conformitate cu originalul: 
a)copii xerox după actele de identitate din care rezultă adresa de domiciliu; 
b)extras C.F.; 
c)adeverință din care sa rezulte că sunt beneficiari ai D.L.nr. 118 /1990 sau a OG nr.105/1999; 
d)copie cartea de identitate a mijlocului de transport. 
Art. 4.
     Scutirea la plata impozitului pe clădiri, terenuri și auto se aplică astfel: 
· începând cu data de 1 ianuarie a anului fiscal, persoanelor care deţin documente justificative emise până la data de 31 decembrie a anului fiscal anterior şi care sunt depuse la compartimentele de specialitate ale autorităţilor publice locale, până la data de 31 martie,inclusiv. 
Art. 5.
     Persoana care solicită scutire la plata impozitului pe clădiri și teren și auto are obligaţia de a aduce la cunoştinţa organului fiscal orice modificare intervenită în perioada cuprinsă între data depunerii cererii de scutire şi data 1 ianuarie a anului următor celui în care s-a depus cererea de scutire. 
     Înştiinţarea organului fiscal se face în termen de 30 de zile de la data apariţiei oricăror modificări ale situaţiei existente la data depunerii cererii. 
Neanunţarea modificărilor intervenite conduce la încetarea scutirii începând cu data acordării.






CĂTRE,
PRIMĂRIA COMUNEI BODEȘTI SERVICIUL CONTABILITATE, FINANCIAR, IMPOZITE, TAXE LOCALE ȘI GOSPODĂRIRE COMUNALĂ



Subsemnatul(ă) ______________________, domiciliat(ă) în localitatea ____________, str. ______________ nr. _____, posesor al C.I seria_____, nr. ____, CNP _________________, (co) proprietar al imobilului situat în __________________, cota de propietate ___%, prin prezenta solicit scutire de la plata *_______, conform Hotărârii Consiliului Local al Comunei Bodești nr.____________________.

Sub sancțiunile aplicate faptei de fals în acte publice, declar că:
· datele înscrise în prezentul formular, precum și orice documente anexate depuse de mine sunt corecte și complete, conforme cu realitatea;
· în cazul în care intervin modificări privind situația juridică a contribuabilului ori a bunului impozabil/taxabil, mă oblig să depun o nouă cerere/declarație fiscală care să reflecte realitatea, în termen de 30 de zile de la data apariția situției respective.

Anexez prezentei următoarele documente certificate de conformitate cu originalul:

a)copii xerox după actele de identitate din care rezultă adresa de domiciliu; 
b)extras C.F.; 
c)Decizia/Hotărârea/adeverință din care sa rezulte că sunt beneficiari ai D.L.nr. 118 /1990 sau a 
Ordonanței nr. 105/1999 ; 
d)copie cartea de identitate a mijlocului de transport, după caz. 



Data,                                                                                     Semnătura,




Notă: * impozitului pe clădire şi/sau impozit teren și /sau mijloc de transport






